Tornen les Rutes Culturals gratuïtes de Burjassot
2025-07-24

PLACES COMPLETES

Descobrir la relació de Vicente Blasco Ibáñez amb Burjassot, conéixer la història de Les Sitges i del patrimoni burjassoter o submergir-se en la vida de Vicent Andrés Estellés són les propostes que l’Ajuntament de Burjassot, des de les Regidories de Cultura, Turisme i Patrimoni, dirigides per Javier Naharros, ofereixen a la ciutadania, durant els mesos de juny i juliol, en forma de Rutes Culturals.

Rutes gratuïtes que començaran el dissabte 14 de juny i s’estendran fins al dissabte 19 de juliol. Les persones interessades poden apuntar-se a la ruta que desitgen en aquest ENLLAÇ.

El dissabte 14 de juny, s’han programat dos rutes per Les Sitges, a les 11.00 i a les 12.00 horesi el punt de trobada serà la porta de l’Ajuntament. El dissabte 21 de juny, en el mateix horari i amb el mateix punt de trobada, es repetiran les rutes de Les Sitges.

El dissabte 28 de juny tindrà lloc, a les 11.00 hores, la ruta Burjassot: Història i Patrimoni que tindrà el seu punt de trobada en la Plaça del Pouet mentres que el dissabte 5 de juliol serà el torn de la Ruta sobre Vicent Andrés Estellés, també a les 11.00 hores, amb el punt de trobada a la porta de l’Ajuntament.

El dissabte 12 de juliol, a les 11.00 i a les 12.00 hores, doble oportunitat de gaudir de la Ruta per Les Sitges i, el dissabte 19 de juliol, es podrà conéixer la vinculació de l’escriptor Vicente Blasco Ibáñez amb Burjassot en una ruta cultural que tindrà lloc a les 11.00 hores. En els dos casos, el punt de trobada serà la porta de l’Ajuntament.

Les Rutes per Les Sitges tenen capacitat per a 20 persones mentres que, les restants, podran ser gaudides per 30 persones.

L’any passat, més de 1.000 persones van poder gaudir d’estes rutes culturals i gratuïtes amb les quals l’Ajuntament de Burjassot vol donar a conéixer el patrimoni local d’una manera dinàmica i totalment gratuïta per a la ciutadania.